จี๊ดที่หน้าอกข้างซ้าย ละหว่างกลางหน้าอกทั้ง2ข้าง จะจี๊ดมากๆถ้าหายใจลึกๆ ละถ้านอนตะเเคงจะรู้สึกจี๊ดมากกว่าเดิมทันที แบบนี้เป็นอะไรคะ เกิดจากอะไร ต้องทำอย่างไง
สวัสดีค่ะ อาการเจ็บจี๊ดๆที่หน้าอกข้างซ้ายดังกล่าวมานั้น ถ้าเป็นเจ็บจี๊ดๆเป็นๆหายๆ อาจจะเกี่ยวกับปลายเส้นประสาทอักเสบจากการใช้งานหรือการถูกกดทับนาน หรือเกิดจากกล้ามเนื้อหรือกระดูกอ่อนที่อกอักเสบ ส่วนอาการปวดจากหัวใจนั้น มักจะเป็นปวดตื้อๆเหมือนมีของหนักมาทับ ปวดมากขึ้นเรื่อยๆ ร้าวไปกรามหรือแขน หรืออาจมีประวัติโรคหัวใจมาก่อนในคนอายุน้อยเบื้องต้นนึกถึงโรคทางเส้นประสาทหรือกล้ามเนื้อมากที่สุด แนะนำพักการใช้งาน งดยกของหนัก ไม่ไปกดดทับบริเวณดังกล่าว รับประทานยาแก้ปวดเพื่อบรรเทาอาการได้เบื้องต้นและหากอาการยังไม่ทุเลาหลังพักการใช้งาน ปวดมากขึ้นเรื่อยๆ หายใจไม่สะดวก หอบเหนื่อย ร่วมด้วย ควรไปพบแพทย์